En os primers intentos de construir una variedat normalizada d'aragonés, se fizo un especial esfuerzo ta recreyar termins (especialment, os cultismos) que s'heban visto substituius en as parlas vivas por os suyos equivalents castellans u que no teneban forma conoixida en aragonés. A forma de reconstrucción que s'emplegó en l'actualidat ha estau criticada, pus en bells casos se cheneralizó a traviés d'iste tipo de parolas fenomens foneticos locals u poco representativos (seguntes o que se sabe actualment) de tot o diasistema lingüistico aragonés, prenendo como base en qualques casos parolas que heban amaneixiu en vocabularios parcials u no contrastables, y por tanto cheneralizando ta la propuesta d'estándar desembolicada os ditos fenomens, os quals podeban no contar con o refrendo d'investigacions más profundas y chenerals.